מודעה לעיתון
משרד התחבורה והבטיחות בדרכים
רשות הספנות והנמלים
מכרז פומבי מס' 14/14
להקמת מאגר בוחנים לאגף לכלי שיט קטנים

1. רשות הספנות והנמלים (להלן: "רספ"ן" או "מקים המאגר") מעוניינת להקים מאגר בוחנים לצורך ביצוע בחינות עיוניות ומעשיות לנבחנים המבקשים לקבל היתר כלי שיט (להלן, בהתאמה: "המאגר" או "מאגר הבוחנים" ו"השירותים").

2. תנאי סף- 
רשאי להיכלל במאגר הבוחנים מציע שהוא עוסק מורשה או "עוסק פטור", אשר עומד בתנאי הסף שלהלן במצטבר:
1. בעל 12 שנות לימוד לפחות. שולט בעברית ברמה של שפת אם ושולט בשפה האנגלית ברמה של כתיבה, קריאה והבנת הנקרא.  
2. הוא עוסק מורשה או עוסק פטור כהגדרתם  בחוק מס ערך מוסף, תשל"ו-1975 והתקנות מכוחו.
3. ביום הגשת ההצעה היה בעל תעודת משיט בתוקף לספינה 40/60 והוא החזיק בתעודה כאמור לתקופה של חמש שנים לפחות לפני המועד האחרון להגשת הצעות.
4. בעל זמן ים מצטבר של שלוש שנים לפחות בשש השנים האחרונות. לעניין זה "זמן ים מצטבר" – מיום ההסמכה;
5. בעל ניסיון מוכח בהשטת ספינות מפרש וספינות מנוע בעלות שני מנועים ובעוצמה מעל 250 כ"ס כל מנוע;
6. עבר השתלמות בכיבוי אש והישרדות  על ידי גוף מוכר על ידי רספ"ן;
7. בעל תעודת רדיו טלפון מוגבל תג"מ לפי שיטת  GMDSS;
8. אין לו רישום פלילי והוא חתם על הצהרה לעניין זה;
9. הכללת המציע במאגר לא תציב אותו במצב של ניגוד עניינים;
10. מצב בריאותי תקין לרבות הבחנה בין צבעים.

3. לבקשה להיכלל למאגר והנספחים שלה יצורפו  כל המסמכים שנדרשו במכרז, לרבות קורות חיים וכל אישור ו/או תעודה ו/או מסמך אחר המוכיח את עמידת המציע בתנאי הסף ואת הניסיון וההכשרה שלן.
4. המציע יצרף להצעתו את כל האישורים לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976, לרבות תצהיר לעניין אי העסקת עובדים זרים ותשלום שכר מינימום כדין;
5. המציע יצרף להצעתו אישור פקיד מורשה, יועץ מס או רואה חשבון בדבר ניהול פנקסי חשבונות כדין;
6. מציעים אשר יימצאו מתאימים יזומנו להליך בחינה ומיון שיכלול ראיון אישי מבחנים   והתמחות.
7. תינתן עדיפות לבעלי ניסיון בהכשרה/הדרכה של משיטים בעלי תואר אקדמאי או רבי חובלים או מפקדי כלי שיט בכירים בחיל הים.
8. את הבקשות יש להגיש, ביחד הנספחים וכל האישורים המוכיחים עמידה בתנאי הסף, עד ליום  26.6.2014  בשעה   12.00  בכתובת פל – ים 15 א' קרית הממשלה חיפה.
9. שאלות הבהרה ניתן להגיש עד ליום 1.6.2014 אל איש הקשר. על הפונה לוודא כי פנייתו נתקבלה.
10. איש הקשר מטעם רספ"ן  בקשר עם המאגר יהיה עמוס נוימן טלפון 04-8632228 פקס
 04-8632220. 
11.    את מסמכי הפניה המלאה ביחד עם נספחיה ניתן לראות באתר הפרסומים הרשמי של לשכת  
   הפרסום הממשלתית בכתובת WWW.PIRSUM.GOV.IL , באתר מינהל הרכש  הממשלתי 
         בכתובת   MR.GOV.IL . ובאתר האינטרנט של רספ"ן בכתובתhttp://asp.mot.gov.il/he/
12.  ככל שקיימת סתירה בין מסמכי המכרז לכתוב במודעה זו, האמור במסמכי המכרז יגבר. 

